Fiecare viață...
are o durată de viață.
Viermele C. elegans trăiește, în medie, 14 zile.
Homarul european trăiește până la 50 de ani.
Pinul Bristlecone trăiește până la 5.000 de ani.
Iar oamenii?
Avem o durată de viață maximă de aproximativ 120 de ani.
Din câte știm, unii oameni au trecut, de-a lungul istoriei, de 100 de ani.
Pe piatra funerară a unui soldat roman
scrie simplu: „Vixit annis C.” „A trăit 100 de ani.”
Dar, în cea mai mare parte din istorie, erai norocos dacă împlineai cinci ani.
Acum 200 de ani...
SPERANȚA DE VIAȚĂ LA NIVEL MONDIAL
...nicio țară de pe Pământ nu avea o speranță de viață mai mare de 40.
Apoi, numărul a început să crească.
Prin orașe, inginerii au creat moduri prin care s-asigure apă curentă oamenilor.
Au fost descoperiți microbii care cauzau boli.
Microbii trebuie să părăsească corpul unei persoane bolnave
și să pătrundă în corpul uneia sănătoase.
Omenirea a început să se spele regulat pe mâini cu săpun.
Alimentația s-a îmbunătățit, inventându-se moduri noi de a păstra hrana.
Au fost descoperite antibioticele și au fost inventate vaccinuri,
eliminând câțiva dintre cei mai letali viruși din istorie.
SPERANȚA DE VIAȚĂ LA NIVEL MONDIAL
Începând cu 1800, speranța de viață la nivel mondial s-a dublat și nu numai...
29 DE ANI
...ajungând undeva la 72 de ani.
Cel mai mare motiv este că acum este mult mai puțin probabil
să mori din cauza unei boli infecțioase înainte să ajungi la bătrânețe.
Însă, în cazul celor care ajung la bătrânețe,
speranța de viață n-a crescut prea mult.
SPERANȚA DE VIAȚĂ A UNUI SEPTUAGENAR ANGLIA ȘI ȚARA GALILOR
În Anglia și Țara Galilor, în 1840,
un septuagenar avea șanse să trăiască până pe la 79 de ani.
În prezent, până pe la 86 de ani.
O sută optzeci de ani de progres științific
pentru un salt de doar șapte ani.
Dacă speranța de viață a oamenilor este de 120 de ani,
de ce, chiar și în țările dezvoltate,
cei mai mulți dintre noi parcurg doar două treimi din drum?
Ce anume ne omoară la bătrânețe?
E ceva tratabil?
Medicamentele din prezent chiar fac miracole, pentru tineri și bătrâni.
Era doar anul 1930.
UN SERIAL DOCUMENTAR ORIGINAL NETFLIX
Dacă te îmbolnăvești, mori.
Deodată, dacă iei o pastilă, supraviețuiești.
Îmbătrânirea abia acum își intră în drepturi.
Cred că suntem pe cale să pătrundem într-o eră nouă.
Această viață frumoasă...
Mă obligă să apreciez fiecare răsărit.
PUTEM FI NEMURITORI?
Prin urmare, ce-i îmbătrânirea?
Unele simptome sunt pierderea auzului...
SIMPTOMELE ÎMBĂTRÂNIRII
...vederea proastă,
încetinirea ritmului cardiac, creșterea tensiunii arteriale, mușchi slăbiți
și receptivitatea tot mai scăzută a creierului, care tinde să uite mai des.
Abilitatea de a...
PROFESOR DE ETICĂ MEDICALĂ
...rămâne concentrat asupra unei probleme se deteriorează odată cu vârsta.
Sunt o serie de probleme care, adunate la un loc,
duc la diminuarea calității vieții.
Perioada de timp pe care îl putem trăi, efectiv, pe lume începe să descrească. Pe măsură ce îmbătrânim, riscul de a muri din cauza unei boli cronice crește.
Îmbătrânirea e faptul cel mai important de risc când vine vorba de moarte...
CERCETĂTOR ÎMBĂTRÂNIRE
...din cauza bolilor de care ne temem toți.
Cancer, boli cardiovasculare, Alzheimer, diabet.
Acum, m-ați putea întrerupe ca să ziceți: „Stai așa!
Boli cardiovasculare... asta nu înseamnă colesterol?”
Colesterolul e de trei ori un risc.
Îmbătrânirea e de 5.000 de ori un risc.
În SUA, cele mai multe morți...
PRINCIPALELE CAUZE DE DECES ÎN SUA
...sunt cauzate, în prezent, de boli cronice asociate cu bătrânețea.
Cheltuielile sunt extraordinare.
UTILIZAREA SERVICIILOR MEDICALE ȘI CHELTUIELI
În SUA, 86% din fondurile pentru sănătate sunt folosite în tratarea bolilor cronice.
Găsirea unor remedii pentru aceste boli a fost o grijă permanentă
pentru guverne, cercetători și societăți.
Cu un nou proiect ambițios, America poate să vindece cancerul.
Viitoarea coaliție guvernamentală va investi încă 200 de milioane de dolari
în cercetările în domeniul demenței...
Bolile cardiace sunt principala cauză de deces la femei.
Dar n-am găsit leacul.
Așa că unii cercetători au propus o strategie diferită,
concentrându-se asupra elementului pe care-l consideră cauza principală.
Îmbătrânirea.
Bio-cercetătorii au estimat că...
DIRECTOR EXECUTIV BIOAGE LABS
...dacă ar exista leac pentru orice tip de cancer, durata de viață ar crește
doar cu vreo patru ani, fiindcă oamenii s-ar îmbolnăvi de altceva.
Dacă am reuși să găsim elementele care grăbesc îmbătrânirea
și am putea să încetinim procesul, procentajul bolilor se va schimba.
Dacă ai un robinet cu scurgeri acasă și vrei să-l repari...
INVESTITOR ÎN BIO-TEHNOLOGIA ANTI-ÎMBĂTRÂNIRE
...sunt două rezolvări. Pui o găleată sub robinet.
Pe care trebuie s-o golești săptămânal. E o bătaie de cap.
Sau poți să te uiți sub chiuvetă ca să găsești bucata de țeavă
care picură și reparând-o, scapi de toată problema.
Încercăm să abordăm îmbătrânirea astfel: cum putem găsi problema principală
care produce toate aceste boli și cum o putem repara
ca să eliminăm posibilitatea ca acestea să mai apară?
NAȘTERE
Îmbătrânirea reprezintă rezultatul acumulării de leziuni la nivel celular.
MOARTE
Aceste leziuni încep să se acumuleze de dinainte să ne naștem.
La scurt timp după concepere, celulele noastre încep să se reproducă,
ca țesuturile să poată crește și să se poată regenera. Astfel,
celulele comit erori care produc leziuni la nivel molecular.
Timp de vreo două decenii, corpul începe să repare acele greșeli.
Dar, când ajungem pe la 30 de ani,
procesul de îmbătrânire se iuțește.
Combaterea acestui proces nu e o idee nouă.
Suntem constant asaltați de reclame pentru produse care promit reîntinerirea.
Industria anti-îmbătrânire valorează acum 250 de miliarde de dolari
și tot crește.
Pielea arată cu zece ani mai tânără. Dovedit clinic.
Cu Olay, îmbătrânești mai puțin.
Oferă-ți o piele cu aspect tânăr! Tinerețea e veșnică.
Majoritatea produselor anti-îmbătrânire se concentrează asupra simptomelor
care se văd, precum ridurile, având drept țintă femeile.
Nu ridurile în sine.
ASPECTUL DE
Nu a fost dovedit științific că pot să schimbe, într-adevăr, aspectul pielii.
Uitați de întinerire!
Unii au încercat să scape de moarte cu totul.
În anii '60, omenirea a inventat crionica: înghețarea unei persoane după moarte,
în ideea învierii în viitor,
când știința va fi descoperit cum să facă asta.
Crionica, cred eu...
FILOSOF
...ia prea în serios corpul uman.
Mă cam îndoiesc că salvându-i
doar corpul, vom putea să înviem o persoană.
Adică să înviem persoana așa cum era când a murit.
Asta e cealaltă problemă: dacă s-a schimbat creierul foarte mult.
Însă unii consideră că există o soluție pentru asta.
Conservarea creierului prin încărcarea într-o mașină.
Mi se pare puțin probabil să putem încărca
conștiința mea într-o mașină.
Conștiința mea, cred eu, e legată strâns
de creierul meu, unde există biologic.
Presupun că oamenii vor, continuându-și viața,
să fie persoane cu conștiință.
Acestea sunt idei pentru a combate moartea.
Însă ele nu combat procesul biologic de îmbătrânire.
Știința a acceptat, în mare parte, că îmbătrânirea face parte din viață.
Dacă te uiți în jur, la diferitele specii de animale...
VICEPREȘEDINTE CALICO
...observi din prima ceva remarcabil,
mai ales dacă ai un câine. Anume, că viteza procesului de îmbătrânire
diferă de la specie la specie. Câinele
are o durată de viață de șapte ori mai scurtă decât a noastră.
Înțelegem că are loc procesul de îmbătrânire,
dar de ce e atât de diferit de la specie la specie?
Apoi, în 1961, a fost descoperit un indiciu.
Doctorul Leonard Hayflick a descoperit că multe celule omenești...
SUBCULTIVAREA SERIALĂ A ȘIRURILOR DE CELULE DIPLOIDE LA OM
...nu se mai multiplică după 50 de diviziuni.
ACESTEA SE DETERIOREAZĂ DUPĂ VREO 50 DE SUBCULTIVĂRI
Părea că celulele noastre sunt programate din naștere să moară.
FENOMENUL SE ATRIBUIE FACTORILOR INTRINSECI
Apoi, în anii '80...
CELULĂ - NUCLEU
...a fost descoperită cauza. Cromozomii din celulele noastre
aveau capace de protecție la capete, numite telomeri.
Cu fiecare diviziune, capacele deveneau mai scurte.
Când telomerii nu mai puteau să ne protejeze cromozomii,
celulele noastre mureau.
Soluția pare destul de evidentă.
Trebuie să ne proiectăm celulele astfel încât telomerii să nu devină prea mici.
Dar, după cum s-a dovedit,
astfel de celule deja există.
Celulele cancerigene.
ÎNREGISTRAREA SECVENȚIALĂ A CELULELOR CANCERIGENE
Misterul ăsta încă nu l-a rezolvat nimeni.
Însă, în toată lumea,
o mână de comunități pare să fi descoperit secretul unei vieți mai îndelungate.
În această grupare de sate din Sardinia, un om din 600 ajunge la 100 de ani,
de șase ori mai mulți decât media la nivel național.
Iar pe insula grecească Ikaria, un om din trei ajunge la vârsta de 90 de ani,
trăind cu un deceniu mai mult decât grecii de pe continent.
Toate aceste stiluri de viață au multe aspecte în comun.
Mișcare regulată, o viață socială bogată și o alimentație în general vegetariană,
în care sunt incluse și vreo două pahare de vin roșu.
Felul în care trăiești îți afectează, evident, durata de viață.
Însă unele lucruri nu depind de noi. Știm asta
datorită acestui vierme.
Viermele C. elegans are o durată de viață medie de 14 zile,
iar cei doi viermi din imagine au amândoi 13 zile.
Dar cercetătorii au modificat o genă a viermelui din stânga.
Nu numai că se poartă mai tineresc. Durata de viață s-a dublat.
A fost un rezultat așa uimitor, încât mulți n-au crezut
când au aflat vestea.
Cercetătorii au scos o genă numită DAF-2
care reglează insulina, ceea ce însemna că viermele absorbea mai puțini nutrienți.
Astfel, corpul viermelui a fost făcut să creadă că postește.
Când mănânci,
țesuturile au ca niște ușițe prin care trece mâncarea.
Dar, ca să poată face asta, au nevoie de insulină.
Dacă secretă mai puțină insulină
sau dacă are un receptor pentru insulină care nu merge,
precum receptorul mutant DAF-2,
atunci corpul animalului nu crede că n-are destulă mâncare. Din contră:
„Vai! Mă așteaptă vremuri grele.
Voi fi atent. Îmi voi proteja celulele.
Voi avea mai multă grijă de proteine.
Mă voi asigura că ADN-ul nu îmi este compromis.”
Când celulele se află...
în acea stare de alertă, cred că animalul poate trăi mai mult.
Cercetătorii au modificat aceeași genă și la drosofile, cu același rezultat.
MUTAȚIA UNEI GENE A DUS APROAPE LA DUBLAREA DURATEI DE VIAȚĂ MEDII
În cazul șoarecilor, durata de viață s-a prelungit cu 50%.
Toate aceste organisme nu doar că au trăit mai mult,
dar au devenit și mai rezistente la diferite tipuri de boli cronice.
Dacă o singură genă, pe o singură traiectorie,
poate regla viteza îmbătrânirii, am dat lovitura.
Asta ne-a schimbat percepția. Am trecut de la speranță la perspectivă.
Toți cei care au trăit, de-a lungul istoriei, 100 sau 110 ani
sau 120 se poate să fi avut o mutație genetică.
PUBLICAȚII CARE MENȚIONEAZĂ CREȘTEREA DURATEI DE VIAȚĂ
După acea descoperire, cercetările pe această temă s-au înmulțit.
În următorii ani, vom putea să trăim cu 10-20 de ani mai mult.
Știm că e realizabil,
fiindcă deja au existat oameni care au trecut de vârsta de 100.
Aceste persoane se numesc centenare. Nu ține doar de noroc.
E vorba de genetică,
fiindcă și copiii lor au mari șanse să trăiască 100 de ani.
GENETICA LONGEVITĂȚII PRELUNGITE
Cei care trec de 100 de ani se îmbolnăvesc mult mai târziu.
Și pentru o perioadă mult mai scurtă decât cei care trăiesc mai puțin.
EI ÎMPING BOLILE ȘI DIZABILITĂȚILE CĂTRE SFÂRȘITUL VIEȚII
Dacă le vom afla secretul, vom putea crea medicamente care să-l imite,
ca să trăim și noi mai mult și mai sănătos.
INVESTIȚII ÎN COMPANIILE DEDICATE LONGEVITĂȚII
Investitorii au început să aloce fonduri pentru aflarea acestor secrete,
sprijinind o mulțime de companii noi, specializate în știința longevității.
Testăm diferite medicamente virtual,
pentru a vedea dacă influențează diferența între tânăr și bătrân.
Scopul longevității umane este să schimbe aspectul îmbătrânirii.
Am fost martorii unor noi descoperiri și îți oferim
știința traiului mai sănătos.
O pistă promițătoare, foarte bine finanțată?
Celulele senescente.
Uneori, când o celulă nu se mai divizează, nu moare.
Transmite în continuare semnale chimice.
Aceste celule zombie se acumulează în corp pe măsură ce îmbătrânim.
Eliminarea acestor celule la șoareci
a dus la îmbunătățirea semnificativă a sănătății și duratei de viață.
Aceste companii vor...
ELIMINAREA CELULELOR SENESCENTE
...să creeze primul tratament anti-îmbătrânire dovedit științific.
MEDICAMENTUL A SUPRIMAT PIERDEREA DE MEMORIE
Dar se poate ca acest medicament să existe deja.
ABORDEAZĂ ARTRITA
Acest domeniu a fost fermecat de faptul că există alte medicamente
pe piață, în prezent, care ar putea
să influențeze îmbătrânirea și care au fost aprobate pentru alte boli.
Pentru mulți oameni din domeniu,
marea speranță o reprezintă medicamentul anti-diabet metformină.
Ingredientul activ din metformină provine din planta Galega officinalis,
cunoscută și sub numele de ciumărea, scrântitoare,
iarba ciumei, bican de pădure, bobițel și unghia găii.
POT TRĂI OAMENII CU DIABET DE TIP 2 MAI MULT DECÂT CEI FĂRĂ DIABET?
Un studiu britanic important a arătat că 78.000 de pacienți cu diabet
care au luat metformină au trăit puțin mai mult decât cei fără diabet.
AU TRĂIT MAI MULT DECÂT CEI FĂRĂ DIABET
Oamenii cu diabet care iau metformină, în comparație cu alte medicamente,
au cu 30% mai puține boli cardiovasculare.
Cei cu diabet sau metformină se îmbolnăvesc cu 30% mai puțin de cancer.
Țineți minte viermele a cărui genă DAF-2 a fost modificată?
Metfmormina are același efect asupra versiunii omenești a acestei gene,
reglând insulina.
Mecanismele moleculare cu care lucrează sunt încă de nedescifrat.
În SUA, ANMDM a aprobat testarea metforminei
ca posibil tratament pentru boli legate de îmbătrânire,
nu pentru îmbătrânirea propriu-zisă,
fiindcă ANMDM nu recunoaște îmbătrânirea drept o boală tratabilă.
Însă, dacă rezultatele vor fi pozitive,
lucrurile s-ar putea schimba, deschizând calea pentru mai multe cercetări.
Sunt optimist și consider că cercetările vor prinde amploare.
Următorul deceniu va fi un punct de cotitură, având ca țintă îmbătrânirea.
Unul din aspectele care mă entuziasmează,
deși s-ar putea ca această tendință să nu supraviețuiască prea mult,
este că toată perspectiva s-ar putea schimba complet.
E începutul unui nou mod de a privi medicina.
Dar s-ar putea să nu ne dorim o lume în care toți trăim 120 de ani.
N-am auzit pe nimeni să spună că vrea să fie învingătorul.
Că vrea să depășească obstacolele și să trăiască mai mult decât toată lumea.
E normal să vrei să te bucuri de cât mai mulți ani de sănătate.
O sută douăzeci? Doar dacă ești sănătos. Fără astm,
fără boli cardiace, fără picioare care te lasă.
Așa ar fi minunat.
Apoi răsar alte întrebări, de exemplu:
am suficienți bani cât să trăiesc atâta timp?
Când îmbătrânești, e posibil să rămâi fără bani.
De ce îmbătrânesc celulele și organismele, de ce mor organismele?
E un mister dificil de rezolvat. E o provocare mare.
Asta nu înseamnă că rezolvându-l și găsind o terapie potrivită
vom ajuta planeta pe care trăim.
Unele persoane centenare sunt mai sănătoase decât alți bătrâni.
Însă tot bătrâni rămân. Probabil nu vor avea o slujbă,
dar vor avea nevoie de îngrijire. Iar asta costă.
Aceste costuri sunt dificil de acoperit.
Îngrijirea bătrânilor e considerată de mulți drept o obligație morală.
Dacă ne uităm la țările care au o speranță de viață ridicată, ca Japonia,
vom observa că acestea au mulți bătrâni izolați și singuratici.
Apăreau des știri cu bătrâni care mureau în Japonia și nu observa nimeni.
Și tot nu a fost dus la capăt proiectul început acum două secole.
RATA MORTALITĂȚII LA COPIII SUB CINCI ANI
Proiectul de a face ca toți copiii să ajungă la o vârstă înaintată.
Odată ce ai trecut de 75 de ani,
scopul nostru nu ar trebui să fie să ajungi la 85 sau la 90 de ani.
Obiectivul nostru ar trebui să fie ca toți oamenii să ajungă la 75 de ani.
Dacă bătrânii trăiesc mai mult, se schimbă numărul acestora în raport cu tinerii,
iar asta duce la modificarea societății.
Studiile arată că, atunci când populația e formată mai mult din bătrâni,
țările devin mai puțin întreprinzătoare.
Iar, dacă o populație n-ar muri deloc, s-ar putea apoi să nu mai facem nimic.
Așa cum se spune în minunatul episod din Star Trek,
am rămâne fără lucruri care să merite efortul.
Dacă am avea timp nelimitat.
Nu mai e nimic de spus.
Nu înțelegi, căpitane? În cazul nostru, boala e nemurirea.
Faptul că viața are început, mijloc și sfârșit
e un aspect important în ceea ce privește întrebările legate de ceea ce fac.
De fapt...
tocmai limitările din viață îi dau acesteia sens.
Sensul vieții decurge din provocările cu care ne confruntăm.
Înlăturarea tuturor provocărilor face ca viața să devină neinteresantă.